Kemlent tikli armi wwḍent ɣer yiwet n taddart , steqsant medden, nnan-aset-id belli deg taddart-nni i llan sebεa-nni n watmaten. Mlan-asent-id axxam-nsen, akken wwḍen ɣer din, taklit terra iman-is d nettat i d weltma-tsen, akken i tent-wala tuzzel ɣur-sen tsellem fellasen, tezmeḍ-iten ɣer-s tenna-asen : " Ay atmaten-iw εzizen imaεzuzen, nekk d weltma-twen, acḥal ferḥeɣ imi i ken-id-ufiɣ bxif " . Teḥka-asen-d ayen yeḍran, d temɣart-nni i asen-ukelxen.